**K ú p n a  z m l u v a**

**medzi zmluvnými stranami**

**Predávajúci: ............................................**

Sídlo: ............................................

Zastúpený: ............................................

IČO: ............................................

DIČ: ............................................

IČ DPH: ............................................

IBAN: ............................................

**a**

**Kupujúci:** EQUUS a.s.

Sídlo : Hviezdna 38, 821 06 Bratislava

Zastúpený Ing. Attila Petrezsel, člen predstavenstva

IČO: 36263605

DIČ 2021883501

IČ DPH: SK2021883501

IBAN:

Táto kúpna zmluva je uzavretá podľa ustanovení § 409 a nasl. Obchodného zákonníka a v zmysle Výzvy na predloženie ponuky pre zákazku s názvom „**Obstaranie techniky**“.

**Článok I.**

Predmet zmluvy a jeho špecifikácia

1. Predávajúci sa zaväzuje, že kupujúcemu dodá a odovzdá tovar (stroje) špecifikovaný v Prílohe č.1 ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu.

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr do 3 mesiacov odo dňa doručenia záväznej objednávky na dodanie predmetu zmluvy, najneskôr však do 20.06.2025.Predmet zmluvy je možné obstarať aj jednotlivo po častiach (jednotlivých strojoch). Vtedy platí termín plnenia do 3 mesiacov odo dňa doručenia záväznej objednávky na dodanie tej ktorej časti predmetu zmluvy, najneskôr však do 20.06.2025.

**Článok III.**

**Miesto a spôsob prevzatia predmetu zmluvy**

1. Miestom dodania predmetu zmluvy je: Vinica, okr. Veľký Krtíš
2. Predmet kúpy prevezme kupujúci v mieste dodania na základe dodacieho listu podpísaného zodpovednou osobou kupujúceho.
3. Pri odovzdaní predmetu kúpy je predávajúci povinný odovzdať kupujúcemu doklady, ktoré sa na predmet kúpy vzťahujú.

**Článok IV.**

**Kúpna cena a platobné podmienky**

1. Rozpis kúpnej ceny:

|  |  |  |  |  |
| --- | --- | --- | --- | --- |
|  | **Množstvo** | **Cena v EUR bez DPH** | **DPH 23%** | **Cena v EUR s DPH** |
| Kombajn s príslušenstvom | 1ks  |  |  |  |
| Samohybný postrekovač | 1ks |  |  |  |
| **Spolu:** | - |  |  |  |

Cena celkom bez DPH: ...........................................................................................................................EUR

Slovom: ....................................................................................................................................................EUR

DPH 23%: ................................................................................................................................................EUR

Slovom: ....................................................................................................................................................EUR

**Cena celkom s 23% DPH: ......................................................................................................................EUR**

**Slovom: ..................................................................................................................................................EUR**

1. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť, ku dňu jej fakturácie podľa bodu 3 tohto článku upravená len z dôvodu zmien sadzby dane podľa daňových zákonov Slovenskej republiky.
2. Cena je splatná na základe faktúry predávajúceho.
3. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.
4. V prípade Kombajnu s príslušenstvom je kupujúci povinný zaplatiť predávajúcemu 30% z kúpnej ceny do 7 dní od podpisu zmluvy, 67% z kúpnej ceny do 5 dní pred dodaním tovaru a zvyšné 3% po dodaní tovaru najneskôr však do 30.6. 2025. V prípade, ak tovar nebude dodaný do 20.06.2025, je kupujúci oprávnený odstúpiť od Kúpnej zmluvy bez akejkoľvek sankcie a Predávajúci je povinný mu vrátiť všetky zálohové platby, ak boli vyplatené.
5. V prípade Samochodného postrekovača je Kupujúci povinný zaplatiť predávajúcemu 10% z kúpnej ceny do 7 dní od podpisu zmluvy a 90% z kúpnej ceny do 30 dní po dodaní tovaru, najneskôr však do 30.06.2005. V prípade, ak tovar nebude dodaný do 20.06.2025, je kupujúci oprávnený odstúpiť od Kúpnej zmluvy bez akejkoľvek sankcie a Predávajúci je povinný mu vrátiť všetky zálohové platby, ak boli vyplatené.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 10 % z celkovej kúpnej ceny tovaru/tovarov bez DPH.
2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa zákona.

**Článok VI.**

**Odstúpenie od zmluvy**

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote v trvaní 30 dní.
2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady súvisiace s odstúpením od kúpnej zmluvy znáša zmluvná strana, ktorá zavinila zánik zmluvy.
4. Kupujúci si vyhradzuje bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu tejto zmluvy a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok VII.**

**Záruka**

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka 24 mesiacov. Záruka začína plynúť odo dňa zaškolenia kupujúceho podľa Článku VIII. Tejto zmluvy.
2. Pre uplatnenie vád tovaru platia ustanovenia § 436 - § 441 Obchodného zákonníka.
3. Záruka neplatí ak kupujúci nedodrží postupy zaobchádzania s tovarom, ktoré určil výrobca, alebo ak kupujúci nevykoná pravidelné servisné prehliadky. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom kúpy.
4. Predávajúci sa zaväzuje nastúpiť na servisný úkon do 2 dní od nahlásenia poruchy. Zároveň sa predávajúci zaväzuje odstrániť záručné vady tovaru v lehote najneskôr do troch kalendárnych dní od uplatnenia reklamácie kupujúcim. V prípade porúch brániacich prevádzke zariadení je nástup na servisný úkon do 24 hodín od nahlásenia poruchy.

**Článok VIII.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu tovaru) na prevádzku tovaru v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok IX.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou Vyššej moci je povinná písomne informovať druhú stranu do 10 pracovných dní, pričom dané oznámenie musí byť doplnené potvrdením o takej udalosti Vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

**Článok X.**

**Náhrada škody a zmluvné pokuty**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, iba ak preukáže, že porušenie povinností bolo spôsobené okolnosťami vylučujúcimi zodpovednosť.
2. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.
Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa platných právnych predpisov.

**Článok XII.**

**Osobitné podmienky**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Článok XIII.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia ustanoveniami Obchodného zákonníka SR.
2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
4. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.
5. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.

V ............................., dňa: ........................ V ............................., dňa: ........................

..................................... ..............................................

**Predávajúci: Kupujúci:**

 **Ing. Attila Petrezsel**

 **Č**len predstavenstva